Vyhodnotenie pripomienkového konania
Návrh nariadenia vlády Slovenskej republiky 
  o technických požiadavkách na ochranu chodcov a iných zraniteľných účastníkov cestnej premávky pred zrážkou a pri zrážke s motorovým vozidlom

Spôsob pripomienkového konania: bežný postup (od 22.12.2005 do 13.01.2006)
Zoznam oslovených subjektov: Úrad vlády SR, Úrad vlády SR – Inštitút pre aproximáciu práva, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov:	31	
- zaslali do stanoveného termínu:	22	
- zaslali po termíne	0	
- vôbec nezaslali	9	

Subjekty, ktoré nemali pripomienky: Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia SR, Ministerstvo výstavby a regionálneho rozvoja SR, Ministerstvo hospodárstva SR, Ministerstvo školstva SR, Ministerstvo zdravotníctva SR, Úrd priemyselného vlastníctva SR, Úrad pre verejné obstarávanie, Generálna prokuratúra SR, Správa štátnych hmotných rezerv SR, Protimonopólny úrad SR, podpredseda vlády SR pre európsku integráciu, Úrad pre štátnu službu, Úrad geodézie, kartografie a katastra SR, Národná banka Slovenska.

Subjekty, ktoré vôbec nezaslali pripomienky: podpredseda vlády SR pre ekonomiku, podpredseda vlády SR pre legislatívu,  podpredseda vlády SR pre hospodárstvo, Úrad vlády SR, Najvyšší kontrolný úrad SR, Úrad jadrového dozoru, Ministerstvo kultúry SR, Štatistický úrad SR.

Počet vznesených zásadných pripomienok	0	
počet akceptovaných pripomienok	31	
počet čiastočne akceptovaných pripomienok	1	
počet neakceptovaných pripomienok	2	
počet neaktuálnych pripomienok	 2	

Rozporové konanie: 
Vysvetlivky k skratkám v tabuľke:
Z – zásadná
O – obyčajná
A – akceptovaná
ČA - čiastočne akceptovaná 
N – neakceptovaná

Rezort	Pripomienka	Typ	Vyh.	Spôsob vyhodnotenia	
Úrad pre normalizáciu metrológiu a skúšobníctvo SR
	V § 1 ods. 2 navrhuje nahradiť slovo „ods.“ slovom „odseku“.	O	N	Zmena textu.	
	V § 2 ods. 1 za slovo „nariadenia“ navrhujeme vložiť slovo „vlády“.	O	A	Upravené	
	V § 3 ods. 7 navrhuje nahradiť slovo „ods.“ slovom „odseku“.	O	A	Upravené	
	V § 4 ods. 3 navrhuje nahradiť slová „Ustanovenie ods. 2“ slovami „Ustanovenie odseku 2“.	O	N	Text vypustený, pripomienka neaktuálna.	
	V § 8 navrhuje upraviť účinnosť právneho predpisu.	O	A	Upravené	
	K poznámkam pod čiarou k odkazom – navrhuje ukončiť bodkou (napr. 2, 3, 5, 10).	O	A	Upravené	
Úrad vlády SR
Sekcia
Inštitút pre aproximáciu práva
	Ustanovenie § 1 ods. 2 návrhu nariadenia týkajúce sa technických požiadaviek na prednú časť vozidiel navrhujeme upraviť osobitne ako § 3 a doterajšie ustanovenia § 3 až 8 označiť ako § 4 až 9. Súčasne žiadame opraviť legislatívno – technickú skratku smernice nasledovne: „smernica 2003/102/ES“.
Súčasne žiadame upraviť aj povinnosť vykonania testov v súlade s technickými požiadavkami uvedenými v prílohe č. 1 bode 3 smernice a osobitného predpisu18) ako odsek 2 predmetného ustanovenia § 3 návrhu nariadenia, pričom bude potrebné vypustiť doterajší § 5 návrhu nariadenia.	O

O	A

A	Upravené

Upravené	

	Ustanovením § 2 písm. d) návrhu nariadenia sa prebrala z prílohy I bodu 2.4 smernice definícia vrchnej strany kapoty. Za účelom jej náležitého prebratia žiadame v druhej vete za slová „zahŕňa“ doplniť slovo „kapotu“.	O	A	Upravené	
	V § 2 písm. g) návrhu nariadenia žiadame odkaz na prílohu I bod 3 smernice 2003/102/EHS nahradiť odkazom na príslušné ustanovenie návrhu nariadenia, v ktorom bude zapracovaná povinnosť vykonania týchto testov (podľa nášho návrhu by išlo o § 3 ods. 2.	O	A	Upravené	
	Rovnako žiadame nahradiť aj odkaz na prílohu I bod 3 smernice uvedený v doterajšom § 3 ods. 3 návrhu nariadenia.	O	A	Upravené	
	V § 3 ods. 4 návrhu nariadenia predkladateľ uviedol, že za účelom udelenia typového schválenia ES vozidla pre typ vozidla vzhľadom na prednú časť vozidla, musia byť splnené technické požiadavky podľa § 1 ods. 3. Upozorňujeme na skutočnosť, že návrh nariadenia neobsahuje § 1 ods. 3. Žiadame uviesť správne ustanovenie.	O	A	Upravené	
	§ 3 ods. 8, ods. 9 písm. a) a ods. 10 navrhujeme nahradiť jediným odsekom, v ktorom sa uvedie, že opatrenia na zabezpečenie zhody výroby sa prijmú v súlade s ustanoveniami uvedenými v osobitnom predpise s odkazom na nariadenie vlády Slovenskej republiky, ktorým sa prebrala smernica Rady 70/156/EHS. Všetky povinnosti, ktoré sú uvedené v týchto ustanoveniach totiž vyplývajú z tejto smernice, ktorá by mal byť prebratá osobitným aproximačným nariadením vlády SR. Súčasne ani predkladateľ neuviedol, že návrhom nariadenia sa preberá aj smernica Rady 70/156/EHS.	O	A	Úprava ods. 8 až 10 ako u obdobných nariadení vlády. Vložený odkaz pod čiarou.	
	Ustanovenie § 4 ods. 1 návrhu nariadenia vzhľadom na zákaz retroaktivity žiadame vypustiť. Z rovnakého dôvodu navrhujeme § 4 ods. 2 návrhu nariadenia modifikovať s tým, že sa bude uplatňovať od nadobudnutia účinnosti nariadenia. 
V uvedenom prípade tiež upozorňujeme, že čl. 2 ods. 2 smernice nebol prebratý správne, nakoľko smernica stanovuje, že od 1. októbra 2005 sa už ďalej nesmie udeliť typové schválenie ES alebo národné typové schválenie, okrem prípadov uplatnenia ustanovení článku 8 ods. 2 smernice 70/156/EHS, ak nie sú splnené technické požiadavky uvedené v prílohe I bod 3.1. alebo 3.2. smernice. Žiadame predmetné ustanovenie opraviť, pričom poznamenávame, že nie je možné uviesť čl. 8 ods. 2 smernice 70/156/EHS priamo do textu návrhu nariadenia, ale je potrebné odkázať na ustanovenie nášho vnútroštátneho predpisu, ktorým príslušný článok tejto smernice bol prebratý.	O

O	A

A	Upravené

Upravené	
	V zmysle uvedených pripomienok žiadame upraviť aj ustanovenie § 4 ods. 3 návrhu nariadenia, t.j. vypustiť dátum 1. októbra 2005 a aplikovať ho na typy vozidiel, ktorým už bolo udelené typové schválenie ES alebo typové schválenie vozidla vzhľadom na prednú časť vozidla a v čase schválenia nemuseli spĺňať technické požiadavky podľa tohto nariadenia vlády SR.	O	A	Upravené	
	Ustanovením § 4 ods. 4 návrhu nariadenia sa prebral čl. 2 ods. 4 smernice, avšak nie dostatočne, nakoľko smernica v ňom uvádza výnimku prípadov podľa čl. 8 ods. 2 smernice 70/156/EHS. Žiadame upraviť v zmysle už uvedenej pripomienky k § 4 ods. 2 návrhu nariadenia.	O	A	Text upravený.	
	Ustanovenie § 4 ods. 5 návrhu nariadenia žiadame zosúladiť so znením čl. 2 ods. 5 smernice. Smernica nehovorí o možnosti v stanovených prípadoch zakázať registráciu, uvedenie na trh alebo do prevádzky vozidla, ale o povinnosti ich zakázať. Navrhujeme nasledovné znenie:
„... z dôvodov týkajúcich sa ochrany chodcov sa osvedčenia o zhode vozidla COC nových vozidiel budú považovať za naďalej neplatné a príslušný orgán odmietne alebo zakáže evidenciu, uvedenie na trh alebo uvedenie do prevádzky alebo používanie v premávke na pozemných komunikáciách nových vozidiel, ktoré nemajú osvedčenie o zhode vozidla COC, ak nie sú splnené technické požiadavky podľa prílohy č. I body 3.1. alebo 3.2. smernice 2003/102/ES“.	O	A	Upravené	
	Rovnako žiadame upraviť aj § 4 ods. 6 návrhu nariadenia, avšak v tomto prípade musia byť splnené požiadavky iba podľa prílohy č. I bodu 3.2. smernice. 
Vzhľadom na novelizáciu § 35 kompetenčného zákona, do ktorého bolo zapracované nové ustanovenie, podľa ktorého ministerstvá a ostatné ústredné orgány štátnej správy v rozsahu vymedzenej pôsobnosti plnia voči orgánom Európskych spoločenstiev a Európskej únie informačnú a oznamovaciu povinnosť, ktorá im vyplýva z právne záväzných aktov týchto orgánov, žiadame vypustiť § 6 návrhu nariadenia vlády.	O	A	Upravené	
	Upozorňujeme na skutočnosť, že k predloženému návrhu nariadenia nebola pripojená transpozičná príloha, ktorá je v zmysle § 7 návrhu nariadenia jedinou jeho prílohou. Žiadame doplniť.	O	A	Upravené	
	V § 8 návrhu nariadenia je uvedený dátum účinnosti 1. januára 2006, čo vzhľadom na to, že návrh nariadenia je predložený zatiaľ iba v medzirezortnom pripomienkovom konaní nie je možné. Žiadame opraviť.	O	A	Upravené	
	Súčasne upozorňujeme predkladateľa, že v poznámkach pod čiarou sú uvedené nariadenia vlády SR, ktoré ešte neboli prijaté, dokonca nie je známy ani ich názov.	O	A	Berieme na vedomie.	
	K prebratiu smernice:
Upozorňujeme predkladateľa, že je potrebné do návrhu nariadenia zapracovať aj bod 3 prílohy II smernice, ktorá sa týka zmeny typu vozidla. Žiadame prebrať. 
Podľa tabuľky zhody a informácie, ktorú v nej predkladateľ uviedol k čl. 6 smernice, ktorým sa mení a dopĺňa smernica 70/156/EHS, sa uvedený článok smernice nepreberá. Uvedený článok je však potrebné zapracovať do nariadenia vlády SR, ktorým sa smernica 70/156/EHS preberá a uvedenú skutočnosť je potom aj potrebné uviesť v poznámkach v tabuľke zhody.	O	A	Text upravený.

	K doložke zlučiteľnosti:
Upozorňujeme, že doložka zlučiteľnosti nie je vypracovaná v súlade s Legislatívnymi pravidlami vlády SR v ich platnom znení. Z uvedeného dôvodu žiadame prepracovať body 3 a 4 doložky zlučiteľnosti a vypustiť bod 7.	O	A	Text upravený.

Upravené	
	K tabuľke zhody:
tabuľka zhody nie je vypracovaná v súlade s Legislatívnymi pravidlami vlády SR, je v nej uvedené číslo nesprávnej smernice, chýbajú v nej texty príslušných ustanovení návrhu nariadenia, doplnenie potrebných informácií v poznámkach a taktiež prílohy smernice. Žiadame prepracovať.	O	A	Text upravený.
	
Ministerstvo financií SR	Návrh odporúčam zosúladiť s čl. 2 ods. 2 Ústavy SR (§ 3 ods. 7 až 10, § 6), pretože upravuje konanie štátnych orgánov, s legislatívnymi pravidlami vlády SR (§ 7 a 8, absencia transpozíčnej prílohy a Doložky finančných, ekonomických, enviromentálnych vplyvov, vplyvov na zamestnanosť a podnikateľské prostredie) a s Prílohou č. 2 Legislatívnych pravidiel vlády (napr. úvodná veta, § 1 ods. 2, § 5, poznámky pod čiarou).	O	ČA	Nezavádzajú sa nové kompetencie.

Upravené.	
Ministerstvo obrany SR	Odporúčame vykonať jazykovú úpravu predloženého návrhu nariadenia. Napríklad názov nariadenia vlády Slovenskej republiky odporúčame zosúladiť s bodom č. 17 prílohy č. 2 k legislatívnym pravidlám vlády Slovenskej republiky a na začiatok názvu nariadenia vložiť slovo „o“.
Názov uznesenia vlády Slovenskej republiky odporúčame zosúladiť s opraveným názvom návrhu nariadenia.	O	A	Upravené	
	K § 5 odporúčame doplniť chýbajúce označenie odseku k § 3.	O	A	Upravené	
Ministerstvo spravodlivosti SR	K názvu materiálu:
Z dôvodu dosiahnutia vecnej správnosti v názve predkladacieho nariadenia odporúčame doplniť predložku „o“ pred slovom „ochrane“.	O	A	Upravené	
	K § 4: Z dôvodu dosiahnutia súladu s Legislatívnymi pravidlami vlády Slovenskej republiky navrhujeme v poznámke pod čiarou k odkazom číslo 9, 12 a 16 vypustiť slová „ v znení neskorších predpisov za slovami „Zákon č. 725/2004 Z. z.“.	O	A	Upravené	
	K § 8: Z dôvodu dosiahnutia vecnej správnosti v texte odporúčame zvoliť neskorší termín nadobudnutia účinnosti nariadenia, keďže Vami uvedený termín je skorší, ako samotné ukončenie procesu pripomienkového konania.
Tiež upozorňujeme, že podľa § 3 ods. 2 zákona NR SR č. 1/1993 Z. z. o Zbierke zákonov Slovenskej republiky v znení neskorších predpisov, všeobecne záväzné právne predpisy nadobúdajú účinnosť pätnástym dňom po ich vyhlásení v Zbierke zákonov, ak nie je v nich ustanovený neskorší deň nadobudnutia účinnosti. Ak je to odôvodnené naliehavým všeobecným záujmom, môže sa v právnom predpise výnimočne ustanoviť skorší začiatok jeho účinnosti, najskôr však dňom vyhlásenia v Zbierke zákonov. Dôvodová správa k § 8 takýto naliehavý všeobecný záujem neodôvodňuje a napriek tomu sa v § 8 ustanovuje účinnosť dňom vyhlásenia.	O

O	A

A	Upravené

Upravené	
	K poznámkam pod čiarou:
Z dôvodu dosiahnutia vecnej správnosti v texte odporúčame prehodnotiť slovo uvedené v zátvorke „globálka“ a nahradiť ho správnym pomenovaním smernice (70/156/EHS).	O	A	Upravené	
Ministerstvo vnútra SR	K § 4 v odsekoch 1, 2 a 3 sa podľa nášho názoru jedná o ustanovenia s retroaktívnym účinkom. Navrhujeme predkladateľovi upraviť dátum účinnosti uvedených ustanovení tak, aby tento nepredchádzal dátumu nadobudnutia účinnosti uvedeného nariadenia vlády.	O	A	Upravené	
	K § 8 navrhujeme zvoliť iný dátum nadobudnutia účinnosti návrhu nariadenia.	O	A	Upravené